text: Празничен концерт по случай 9-ти май-Ден на победата и Ден на Европа (Етрополе, Новини) - balkanec.bg
  Празничен концерт по случай 9-ти май-Ден на победата и Ден на Европа
  Прочетена: 732 0
  Тържествено, но и празнично бе отбелязана бележитата дата 9-ти май-Ден на победата и Ден на Европа. Празничната програма се проведе в Големия салон на НЧ "Тодор Пеев-1871" гр.Етрополе. Началото на концерта бе със ставане на крака при Националния химн на Република България и "Одата на радостта"-химн на обединена Европа.
  Много добре подготвен рецитал представиха учениците на ПГ "Тодор Пеев" гр.Етрополе, които с необходимата сериозност и тържественост рецитираха стихове посветени на празника и представиха всичките 28 страни членки на Европейския съюз. Прекрасна емоция предадоха на публиката изпълнителите от Трио "Романтика", ВГ "Ретротон", Детска вокална група "Звездица", които изпяха култови за тази дата песни и накараха присъстващите да припяват заедно с тях и да ги аплодират заслужено. Чаровните танцьори от ТА "Балканска младост" допълниха усещането за празник с това, което умеят по виртуозен начин-невероятни танцови изпълнения. За всички участници бе и красивата кошница с цветя от името на Димитър Димитров-кмет на община Етрополе и Марин Маринов-председател на Общински съвет Етрополе, които уважиха празника с присъствието си в салона.